**DĖL PRITARIMO BENDRADARBIAVIMO SUTARČIAI SU UKRAINOS DUBNO MIESTO SAVIVALDYBE**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 12 punktu, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, 3.2 ir 7.1 papunkčiais, Rokiškio rajono savivaldybės taryba n u s p r e n d ž i a:

1. Pritarti bendradarbiavimo sutarčiai su Ukrainos Dubno miesto savivaldybe (pridedama).
2. Įgalioti Rokiškio rajono savivaldybės merą Ramūną Godeliauską pasirašyti bendradarbiavimo sutartį su Ukrainos Dubno miesto savivaldybe.
3. Sprendimą paskelbti Teisės aktų registre ir Rokiškio rajono savivaldybės interneto svetainėje [www.rokiskis.lt](http://www.rokiskis.lt)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO BENDRADARBIAVIMO SUTARČIAI SU UKRAINOS DUBNO MIESTO SAVIVALDYBE“**

**AIŠKINAMASIS RAŠTAS**

2022-07-29

Rokiškis

**Sprendimo projekto tikslai ir uždaviniai.** Gauti Rokiškio rajono savivaldybės tarybos pritarimą ir įgaliojimą pasirašyti bendradarbiavimo sutartį su Ukrainos Dubno miesto savivaldybe.

**Teisinio reguliavimo nuostatos.** Lietuvos Respublikos vietos savivaldos įstatymas.

**Sprendimo projekto esmė.** Bendradarbiavimo ryšys su Ukrainos Dubno miesto savivaldybe pradėtas 2022 m. rugpjūčio 4 d. pasirašius vienerių metų trukmės tarptautinio bendradarbiavimo ketinimų protokolą. Bendradarbiavimas aktyviai tęsiasi, kiek tai leidžia dabartinės karo Ukrainoje sąlygos. Partneriams pateiktas sutarties projektas yra tinkamas. Sutartis parengta lietuvių, ukrainiečių, anglų kalbomis.

**Laukiami rezultatai.** Reglamentavimas atitinka teisės reikalavimus.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė